31996D0640
L 292/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 28 октомври 1996 година
относно сключване на споразумение под формата на размяна на писма между Европейската общност и Арабска република Египет за изменение на споразуменията за внос в Общността на ориз с произход от и идващ от Египет
(96/640/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113, във връзка с първото изречение на член 228, параграф 2 от него,
като взе предвид предложението на Комисията,
като има предвид, че член 19 от Споразумението за сътрудничество между Европейската икономическа общност и Арабска република Египет (1) предвижда намаляване на таксата за внос в Общността на ориз с произход от и идващ от тази страна, в рамките на годишния лимит от 32 000 тона и при условие че се осигури събиране на такса върху износа; като има предвид, че споразумението предвижда възможност Общността да променя този режим, като отчита интересите на Египет, при всеки случай на промяна на правилата на Общността;
като има предвид, че Общността, в рамките на споразумението за селското стопанство от Уругвайския кръг, се е задължила да замени вариращите такси с мита; като има предвид, че това налага промяна на споразумението с Египет;
като има предвид, че за тази цел Общността е договорила с Арабска република Египет, под формата на размяна на писма, изменение на посочения режим;
като има предвид, че споразумението следва да бъде одобрено,
ПРИЕ НАСТОЯЩИЯ РЕГЛАМЕНТ:
Член 1
Одобрява се от името на Общността споразумението под формата на размяна на писма между Европейската общност и Арабска република Египет за изменение на режима на внос в Общността на ориз с произход от и идващ от Египет.
Текстът на споразумението е приложен към настоящото решение.
Член 2
На председателя на Съвета се възлага да посочи лице, упълномощено да подпише споразумението, което поражда задължения за Общността (2).
Член 3
Разпоредбите за прилагане на споразумението, включително мерките за контрол, се приемат в съответствие с процедурата, установена в член 27 от Регламент (ЕИО) № 1418/76 (3).
Когато прилагането на споразумението изисква тясно сътрудничество с Арабска република Египет, Комисията може да предприеме необходимите мерки за осигуряване на такова сътрудничество.
Съставено в Люксембург на 28 октомври 1996 година.